Αριθ. C 175/6 Επίσημη Εφημερίδα των Ευρωπαϊκών Κοινοτήτων 4. 7. 88 
Γνωμοδότηση για την πρόταση απόφασης του Συμβουλίου σχετικά με το σύστημα ίδιων πόρων των 
Κοινοτήτων (.../ΕΟΚ/ΕΥΡΑΤΟΜ/ΕΚΑΧ) 
(88/C 175/02) 
Στις 25 Μαρτίου 1988, το Συμβούλιο αποφάσισε, σύμφωνα με τις διατάξεις του άρθρου 198 της Συνθήκης 
για την ίδρυση της Ευρωπαϊκής Οικονομικής Κοινότητας, να ζητήσει από την Οικονομική και 
Κοινωνική Επιτροπή να γνωμοδοτήσει για την παραπάνω πρόταση. 
Το τμήμα οικονομικών, δημοσιονομικών και νομισματικών υποθέσεων, στο οποίο ανατέθηκε η προετοι­
μασία των σχετικών εργασιών, υιοθέτησε τη γνωμοδότηση του στις 12 Απριλίου 1988 με βάση την 
εισηγητική έκθεση του κ. Pardon. 
Η Οικονομική και Κοινωνική Επιτροπή, κατά την 255η σύνοδο ολομέλειας της (συνεδρίαση της 27ης 
Απριλίου 1988) υιοθέτησε ομόφωνα την ακόλουθη γνωμοδότηση. 
1. Η Οικονομική και Κοινωνική Επιτροπή κατάρτισε γνω­
μοδότηση για τη «Χρηματοδότηση της Κοινότητας» στα 
πλαίσια της ανακοίνωσης της Επιτροπής για τις «Προϋποθέ­
σεις επιτυχίας της Ενιαίας Πράξης» και της έκθεσης της για 
τη χρηματοδότηση του προϋπολογισμού της Κοινότητας. 
Εξέφρασε την κατηγορηματική άποψη ότι «Η Κοινότητα 
πρέπει οπωσδήποτε να διαθέτει αυξημένους πόρους, χωρίς 
τους οποίους θα χάσει το περιεχόμενο της και δεν θα διαθέτει 
την ασφάλεια του προϋπολογισμού που είναι απαραίτητη για 
την ανάπτυξη της» (σημ. 2.5). 
2. Κατά τη συνεδρίαση της στις 27 Ιανουαρίου 1988, η 
ΟΚΕ υιοθέτησε γνωμοδότηση σχετικά με την πρόταση 
απόφασης για τους ίδιους πόρους. 
Στη γνωμοδότηση αυτή η ΟΚΕ τόνισε την «ανάγκη να 
αποκτήσει η Κοινότητα τα μέσα της πολιτικής της ... Η 
χρηματοδότηση πρέπει να είναι επαρκής αλλά και η επιβά­
ρυνση πρέπει να είναι όσο το δυνατό δικαιότερη και να 
λαμβάνει δεόντως υπόψη τη φοροδοτική ικανότητα κάθε 
κράτους μέλους» (σημ. 2.1). 
Εξέφρασε την άποψη ότι «το προτεινόμενο σύστημα σχεδιά­
στηκε με πνεύμα δικαιοσύνης και αλληλεγγύης για την αντι­
μετώπιση της κατάστασης των λιγότερο εύπορων κρατών 
μελών, τόσο με τη μείωση της συμμετοχής τους όσο και 
με την ενίσχυση τους από τις κοινές πολιτικές μέσω των 
διαρθρωτικών ταμείων» (σημ. 2.5). 
3. Υπό το πνεύμα αυτό, η ΟΚΕ εξέφρασε τη λύπη της για 
την αποτυχία του Ευρωπαϊκού Συμβουλίου της Κοπεγχάγης, 
του οποίου η ημερήσια διάταξη προέβλεπε την εξέταση των 
μέτρων αυτών, και την ευχαρίστηση της για το γεγονός ότι 
το Ευρωπαϊκό Συμβούλιο, που συνήλθε στις 11, 12 και 13 
Φεβρουαρίου 1988, κατόρθωσε να εξεύρει συμβιβαστική 
λύση, η οποία υλοποιείται με την εξεταζόμενη πρόταση 
απόφασης. 
4. Το συνολικό ποσό των ίδιων πόρων που προορίζονται 
για τις Κοινότητες δεν πρέπει να υπερβαίνει το 1,20% του 
συνόλου του Ακαθάριστου Εγχώριου Προϊόντος (ΑΕΠ), 
εκφραζόμενο σε πιστώσεις πληρωμών (άρθρο 3.1), ενώ οι πιστώσεις υποχρεώσεων που εγγράφονται στο γενικό προϋπο­
λογισμό των Κοινοτήτων δεν μπορούν να υπερβαίνουν το 
1,30% του συνόλου του ΑΕΠ της Κοινότητας (άρθρο 3.2). 
4.1. Το ποσό αυτό είναι χαμηλότερο του αρχικού ποσο­
στού 1,40% του ΑΕΠ, που ενέκρινε κατ'αρχήν η ΟΚΕ, η 
οποία διατύπωσε ωστόσο την παρατήρηση ότι «ο συντε­
λεστής που έχει επιλέξει η Επιτροπή δεν είναι απόλυτα 
δεσμευτικός» (γνωμοδότηση της 19ης Νοεμβρίου 1987, 
σημ. 3.6). 
4.2. Επίσης, θα πρέπει να ληφθούν υπόψη δύο παράγοντες: 
— η αντιστάθμιση προς το Ηνωμένο Βασίλειο από τους 
πόρους του προϋπολογισμού δεν πρέπει να επηρεάσει το 
ποσό των ίδιων πόρων που διατίθενται για τις κοινοτικές 
πολιτικές· το ποσό αυτό αντιπροσωπεύει το 0,03% του 
ΑΕΠ, 
— ο προϋπολογισμός του Ευρωπαϊκού Ταμείου Ανάπτυξης 
των χωρών Αφρικής, Καραϊβικών και Ειρηνικού (ΑΚΕ) 
παραμένει εκτός του γενικού προϋπολογισμού των Κοινο­
τήτων το ύψος του ανέρχεται στο 0,08 % του ΑΕΠ. 
4.3. Μολονότι μπορεί να υπάρξουν επιφυλάξεις ως προς 
την εφαρμοζόμενη μέθοδο όσον αφορά την τεχνική κατάρτι­
σης του προϋπολογισμού, η μέθοδος αυτή έχει ωστόσο ως 
αποτέλεσμα να θέτει στη διάθεση της Επιτροπής κατά προ­
σέγγιση τα ποσά εκείνα που η τελευταία έκρινε απαραίτητα 
για να εξαλειφθούν τα λάθη του παρελθόντος και να τελεσφο­
ρήσει η κοινή πολιτική (βλ. έγγρ. COM(87) 100 και COM(87) 
101). 
5. Η φύση των ίδιων πόρων παρουσιάζει ορισμένες μεταβο­
λές σε σχέση με τα αρχικά σχέδια (έγγρ. COM(87) 100, 
COM(87) 101 και COM(87) 420). 
5.1. Παραμένουν αμετάβλητοι οι ίδιοι πόροι που αποτελού­
νται από εισφορές, τέλη, συμπληρωματικά ή αντισταθμιστικά 
ποσά και λοιπά τέλη στο πλαίσιο της κοινής γεωργικής 
πολιτικής (βλ. άρθρο 2.1.α του έγγρ. COM(87) 137). 
5.2. Παραμένουν αμετάβλητοι οι ίδιοι πόροι που συνί­
στανται από δασμούς του Κοινού Δασμολογίου στους οποίους 
4. 7. 88 Επίσημη Εφημερίδα των Ευρωπαϊκών Κοινοτήτων Αριθ. C 175/7 
προστίθενται, σύμφωνα με τα αρχικά σχέδια (έγγρ. COM(87) 
100, COM(87) 101 και COM(87) 420), που επιδοκιμάσθηκαν 
από την ΟΚΕ στις γνωμοδοτήσεις της της 19ης Νοεμβρίου 
1987 και 27ης Ιανουαρίου 1988, οι δασμοί που απορρέουν από 
τη Συνθήκη της Ευρωπαϊκής Κοινότητας για Άνθρακα και 
Χάλυβα (ΕΚΑΧ) (άρθρο 2.1.β. του έγγρ. COM (88) 137). 
5.3. Τα κράτη μέλη εξακολουθούν να παρακρατούν, υπό 
μορφή εξόδων είσπραξης, το 10% των προαναφερθέντων 
ποσών, πράγμα που έρχεται σε αντίθεση με τα αρχικά σχέδια 
(άρθρο 2.3). 
5.4. Το ανώτατο ποσοστό που πρέπει να εφαρμοστεί στην 
κοινή φορολογική βάση του ΦΠΑ κάθε κράτους μέλους έχει 
καθορισθεί σε 1,4% (αντί του 1 % που προέβλεπαν τα αρχικά 
σχέδια), αλλά, για να ληφθούν υπόψη οι δυνατότητες συνεισ­
φοράς των κρατών μελών, πράγμα για το οποίο η ΟΚΕ είχε 
εκφράσει την ανησυχία της σε προηγούμενες γνωμοδοτήσεις 
της, η φορολογική αυτή βάση θα ανέρχεται κατ'ανώτατο 
όριο στο 55% του ΑΕΠ κάθε κράτους μέλους, έτσι ώστε 
να μειώνεται ακόμα περισσότερο η συνεισφορά των κρατών 
μελών εκείνων των οποίων το ποσοστό της φορολογικής 
βάσης του ΦΠΑ στο ΑΕΠ υπερβαίνει το όριο αυτό. 
5.5. Η διαφορά ανάμεσα στο ανώτατο ποσοστό των ίδιων 
πόρων που αντιστοιχούν στο 1,2% του συνόλου των ΑΕΠ 
του έτους αναφοράς σε τιμές αγοράς των κρατών μελών και 
στους άλλους ίδιους πόρους που προαναφέρθηκαν, θα συνί­
σταται στην εφαρμογή ενός ποσοστού που θα καθορίζεται 
επί του αθροίσματος του ΑΕΠ όλων των κρατών μελών 
(άρθρο 2.1.δ), ενώ το ποσοστό αυτό θα εφαρμόζεται επί του 
ΑΕΠ κάθε κράτους μέλους (άρθρο 2.4). 
Οφείλουμε σχετικά να εκφράσουμε την ικανοποίηση μας για 
το γεγονός ότι η Επιτροπή, σε μια αιτιολογική σκέψη της, 
γνωστοποιεί ότι θα καταρτίσει οδηγία σχετικά με την εφαρ­
μογή των κανόνων που διέπουν τον καθορισμό του ΑΕΠ. 
Βρυξέλλες, 27 Απριλίου 1988. 6. Η διόρθωση των ανισοτήτων του προϋπολογισμού θα 
προσαρμοσθεί ώστε να ληφθεί υπόψη το ανώτατο όριο της 
φορολογικής βάσης του ΦΠΑ και η καθιέρωση του συμπλη­
ρωματικού πόρου που θα υπολογίζεται βάσει του ΑΕΠ. 
Οφείλουμε να επιδοκιμάσουμε τη διάταξη της πρότασης 
απόφασης σύμφωνα με την οποία κατά τα τέλη του 1991, 
θα υποβληθεί έκθεση που θα περιλαμβάνει επανεξέταση της 
διόρθωσης των ανισοτήτων του προϋπολογισμού υπέρ του 
Ηνωμένου Βασιλείου. 
7. Η υπό εξέταση πρόταση απόφασης αποτελεί την 
έκφραση ενός συμβιβασμού κυρίως υπό την έννοια ότι: 
— οι ίδιοι πόροι της Κοινότητας μειώνονται σαφώς σε 
σχέση με τα αρχικά σχέδια, ενώ το συνολικό αποτέλεσμα 
μπορεί να είναι επί των πραγμάτων σχεδόν το ίδιο, 
— οι ίδιοι πόροι που υπολογίζονται σύμφωνα με τη φορολο­
γική βάση του ΦΠΑ, διατηρούνται στο 1,4% αντί του 
1 %, παρόλο που η βάση αυτή ανέρχεται στο ανώτατο 
ύψος του 55 % του ΑΕΠ κάθε κράτους μέλους, ώστε να 
ληφθούν υπόψη οι δυνατότητες συνεισφοράς των κρατών 
μελών. 
8. Η ΟΚΕ δεν μπορεί παρά να εκφράσει τη λύπη της για 
τις τροποποιήσεις που έγιναν στα αρχικά σχέδια. Θα ήταν 
τουλάχιστον ευκταίο να δικαιολογήσει η Επιτροπή τις νέες 
επιλογές των βάσεων των συντελεστών και της κατανομής 
των πόρων μεταξύ των διάφορων στοιχείων που τους συγκρο­
τούν καθώς και να εξηγήσει περισσότερο τις συνέπειες αυτής 
της επιλογής. 
9. Εντούτοις, ο συμβιβασμός αυτός, στο μέτρο που αποτρέ­
πει την εμπλοκή της κοινοτικής πολιτικής και στο βαθμό που 
επιτρέπει την υλοποίηση της εσωτερικής αγοράς, με όλες 
τις επιπτώσεις που αυτή συνεπάγεται, δεν μπορεί παρά να 
επιδοκιμασθεί στην σημερινή συγκυρία της Κοινότητας. 
Ενέχει μια δυναμική που αφήνει περιθώρια για την ελπίδα 
ότι τελικά θα υλοποιηθούν οι θεμιτές προσδοκίες όλων των 
ευρωπαίων πολιτών. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT